Potrivit preoților, puterea rugăciunii unui părinte este foarte mare, având un efect imediat.
Dragostea părinților pentru copii nu mai poate fi întâlnită nicăieri, motiv pentru care se spune că această rugăciune nu rămâne neauzită în fața lui Dumnezeu.
Pentru părinți, copiii sunt tot ce au mai de preț, iar rugăciunea rostită pentru aceștia reprezintă o formă de protecție împotriva a tot ce este rău.
Părinţii trebuie să se roage neîncetat pentru copii, pentru ca Bunul Dumnezeu să-i aibă în paza Sa.
De exemplu, atunci când copilul se confruntă cu o problemă de sănătate sau are nevoie de putere pentru a depăși un moment din viața sa, rugăciunea părinților este grabnic ajutătoare, mai ales dacă este rostită în fiecare dimineață și seară.
Rugăciunea părinților pentru copii
"Doamne, Dumnezeul nostru, Cel ce cu înțelepciunea Ta ai zidit pe om din țărână și ai suflat în fața lui suflare de viață și, binecuvântându-l, ai zis: creșteți și vă înmulțiți și umpleți pământul; iar la Cana Galileii, prin Unul-Născut Fiul Tău, ai binecuvântat nunta și deci nașterea de fii, cu multă umilință rog marea Ta bunătate, ca neîncetat să reverși harul Tău și să Te milostivești asupra copiilor mei, pe care ai binevoit să mi-i dăruiești.
Umple-i de înțelepciune și pricepere. Apără-i de toate cursele vrăjmașilor văzuți și nevăzuți. Poruncește îngerilor Tăi ca totdeauna să le fie călăuze și povățuitori spre toate faptele cele bune, ca de-a pururea să Te poată lăuda și preamări în veci. Amin!"